
Titl Péter a testület elnöke köszöntötte az ülésen megjelenteket, megállapította a határozat-képességet és megnyitotta az ülést. A testület a jegyzőkönyv hitelesítőjének Baloghné Gszelmann Mariann képviselőt jelölte ki.

Ezt követően az elnök ismertette a napirendi javaslatot, majd kérdés, hozzászólás hiányában szavazásra bocsátotta azt. A testület a napirendet egyhangú szavazással az alábbiak szerint fogadta el:

N A P I R E N D:

1.
A NEMZETISÉGI ÖNKORMÁNYZAT 2012. ÉVI KÖLTSÉGVETÉSÉNEK 
MÓDOSÍTÁSA
Előterjesztő: a nemzetiségi önkormányzat elnöke

2.
AKTUÁLIS KÉRDÉSEK

1. napirend
A NEMZETISÉGI ÖNKORMÁNYZAT 2012. ÉVI KÖLTSÉGVETÉSÉNEK

MÓDOSÍTÁSA 
(Írásos előterjesztés a jegyzőkönyvhöz mellékelve.)

Előterjesztő: a nemzetiségi önkormányzat elnöke

Az elnök az írásos előterjesztés szóbeli kiegészítéseként elmondta, hogy a nemzetiségi önkormányzat 2012. évben 1.358.000,-Ft feladatalapú támogatásban részesült, melyet jelenleg a nemzetiségi önkormányzat költségvetése nem tartalmaz. Fenti összeg a kiadási oldalon a „Dologi Kiadások” kiemelt előirányzatra került beépítésre.
Kérdés, módosító javaslat nem hangzott el, ezért az elnök szavazásra bocsátotta az előterjesztésben foglaltakat, amelyről a nemzetiségi önkormányzat testülete egyhangú szavazással a következő határozatot hozta:


[image: image1.emf]Ezer Ft - ban

Működési Felhalmozási

célú célú

1.Központi költségvetésből kapott támogatás 214 214

2Előző évi pénzmaradvány 620 620

3.Feladatalapú támogatás 1 358 1 358

BEVÉTELEK ÖSSZESEN 2 192 0 2 192

Ezer Ft - ban

Működési Felhalmozási

célú célú

1.Személyi juttatások 51 0 51

2.

Munkaadókat terhelő járulékok és szociális 

hozzájárulási adó 22 0 22

3.Dologi kiadások 1 934 0 1 934

4.Ellátottak pénzbeli juttatása 0 0 0

5.Egyéb működési célú kiadások 185 0 185

 

ebből: társadalom-, szociálpolitika és egyéb 

juttatások, támogatások 35 0 35

             támogatásértékű kiadások  150 0 150

6.Kölcsönök 0 0 0

KIADÁSOK ÖSSZESEN 2 192 0 2 192

MEGNEVEZÉS Összesen

BEVÉTELEK

MEGNEVEZÉS Összesen

KIADÁSOK

melléklet a  41./2012. Német Nemzetiségi Önk. határozathoz


AKTUÁLIS KÉRDÉSEK

A költségvetés módosításának tárgyalását követően az elnök részletesen ismertette a közeljövőre tervezett programokat, valamint azok megvalósításához szükséges kiadásokat és kérte a testületet, hogy támogassák ezek megszervezését. Ennek keretében elmondta, hogy

· Tekintettel arra, hogy a Petőfi Sándor Általános Iskola és a Petőfi Sándor Gimnázium 2012. augusztus 21. napjától egyházi fenntartás alá kerül, javasolja a testületnek, hogy az Országos Evangélikus Egyházzal írásban kezdeményezze a kapcsolatfelvételt, 
· 2012. augusztus 12-én Baján a Bács-Kiskun Megyei Német Kisebbségi Önkormányzatok Szövetsége német nyelvű istentiszteletet szervez, melynek útiköltségére 10.000,-Ft-ot biztosítson a testület.
· 2012. augusztus 16. napjától augusztus 20. napjáig a testvérvárosba Stadtlengsfeld történő utazásra, melynek útiköltségére 110.000,-Ft-ot biztosítson a testület
· augusztus 31. – szeptember 2. napjáig tartó Kiskőrösi Szüret 2012 és Szlovák Nemzetiségi Napokra a Németországból érkező vendégek vendégül látására 50.000,-Ft-ot biztosítson az testület
A Német Nemzetiségi Önkormányzat testülete megvitatta az elnök által javasoltakat, majd egyhangú szavazással a következő határozatokat hozta:

42/2012. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzata a határozat mellékletében foglaltak alapján kezdeményezi a kapcsolat felvételét az Országos Evangélikus Egyházzal, tekintettel arra, hogy a 2012. augusztus 21. napjával átadásra kerülő oktatási intézményekben német nemzetiségi nyelv oktatása folyik.
melléklet a 42/2012. sz Német Nemz. Önk. határozatához

Magyarországi Evangélikus Egyház

Kákay István

országos irodaigazgató

Budapest

Üllői út 24.

1085
Tisztelt Irodaigazgató Úr!

A Kiskőrösi Német Nemzetiségi Önkormányzat nagy örömmel vette tudomásul, hogy az Evangélikus Egyház városunk két iskolájának fenntartását a 2012/2013-as tanévtől átveszi. A Petőfi Sándor Általános Iskola és a Petőfi Sándor Gimnázium és Szakközépiskola is kiemelt szerepet tölt be településünk életében. Egyrészről, mert mindkét intézmény városunk szülötte, a nemzet nagy költője Petőfi Sándor nevét hordozza. Másrészről az intézményekben folyó színvonalas pedagógiai munka eredményeként az általános iskolát befejező diákok nagy része Kiskőrösön folytatja középiskolai tanulmányait. 

A Petőfi Sándor Általános Iskola 1999 óta felmenő rendszerben német nemzetiségi osztályokat működtet. Az intézményben a német nyelvet –Luther Márton nyelvét - minden nap csoportbontásban tanulják a gyermekek. A nyelvismeret a mai világban meghatározó szerepet tölt be az emberek életében, hiszen nyelvvizsga nélkül már felsőfokú tanulmányok, megkezdésére sincs lehetőség. Az általános iskolában, a magas óraszámban folyó nyelvoktatás megalapozza és elősegíti azt, hogy a diákok hamarabb elsajátítsanak egy idegen nyelvet, ezáltal korábban juthatnak ahhoz a nyelvtudáshoz, amely megalapozhatja jövőjüket. Hamarabb és könnyebben tehetnek nyelvvizsgát, ami elengedhetetlen a felsőfokú tanulmányaik során. 

A német nemzetiségi nyelvoktatás bevezetésével egyidejűleg kialakult egy testvériskolai kapcsolat a Thüringiában fekvő stadtlengsfeldi Feldatalschuleval. 

A cserediák kapcsolat révén több alkalommal jártak már a város tanulói Stadtlengfeldben, ahol a testvériskola által szervezett programokon keresztül játékosan erősíthették meg az itthon megszerzett nyelvtudásukat. 

Mi német nemzetiségű polgárok is szorosan kötődünk az Evangélikus Egyházhoz, tartalmas programokkal segítjük az iskola életét. Fontos számunkra, hogy a német nyelvoktatáson keresztül megismerjék a gyermekek a német nemzetiség hagyományait. Településünk és az iskoláink életében is kiemelt szerepet játszik a hagyományőrzés és a hagyományteremtés. Minden évben Márton napot tartunk, kötődve a keresztyén gondolkodásmódhoz, erősítve azt, valamint Karácsonykor kis ajándékkal lepjük meg a nemzetiségi oktatásban résztvevő diákjainkat.

A Kiskőrösi Német Nemzetiségi Önkormányzat kéri a Tisztelt Evangélikus Egyházat, hogy tartsa meg az iskola értékeit, hagyományait, közte a német nemzetiségi osztályok működtetését, és egyben felajánlja a továbbiakban is a partnerkapcsolatot, a segítségnyújtást a nemzetiségi nyelvoktatás területén.

Kiskőrös, 2012.                      
Tisztelettel:

Titl Péter


elnök

43/2012. sz. Német Nemzetiségi Önk. határozat
HATÁROZAT

A Bács-Kiskun Megyei Német Kisebbségi Önkormányzatok Szövetsége augusztus 12-én Baján német nyelvű szentmisét tart. Kiskőrös Város Német Nemzetiségi Önkormányzatának testülete 10.000,- Ft összegben járul hozzá az utazás költségeihez. Az útiköltséget a Német Nemzetiségi Önkormányzat 2012. évi költségvetéséről szóló, módosított 41/2012. sz. Német Nemzetiségi Önk. határozat mellékletében meghatározott dologi kiadások előirányzat terhére biztosítja.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.

44/2012. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzatának testülete 110.000,- Ft összeget biztosít Stadtlengsfeldbe történő utazásra, mely a német testvérvárosi kapcsolatok ápolását, a német hagyományok felelevenítését szolgálja. Az utazás költségét a Német Nemzetiségi Önkormányzat 2012. évi költségvetéséről szóló, módosított 41/2012. sz. Német Nemzetiségi Önk. határozat mellékletében meghatározott dologi kiadások előirányzat terhére biztosítja.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről gondoskodjon.

45/2012. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzatának testülete 50.000,- Ft összegben pénzösszeget biztosít az augusztus 31. és szeptember 2. napja között megrendezésre kerülő Kiskőrösi Szüret és Szlovák Nemzetiségi Napokra látogató német testvérvárosból érkező vendégek étkezésének biztosítására, mellyel a német testvérvárosi kapcsolatokat erősítik tovább. Az étkeztetés biztosításának költségét a Német Nemzetiségi Önkormányzat 2012. évi költségvetéséről szóló, módosított 41/2012. sz. Német Nemzetiségi Önk. határozat mellékletében meghatározott dologi kiadások előirányzat terhére biztosítja.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.

További kérdés, hozzászólás hiányában az elnök az ülést 8,00 órakor bezárta.

